CELEX: 62008TN0207
Language: et
Date: 2008-06-09 00:00:00
Title: Kohtuasi T-207/08: 9. juunil 2008 esitatud hagi — Habanos versus Siseturu Ühtlustamise Amet — Tabacos de Centoamérica (KIOWA)

15.8.2008   
            
            
               ET
            
            
               Euroopa Liidu Teataja
            
            
               C 209/56
            
         9. juunil 2008 esitatud hagi — Habanos versus Siseturu Ühtlustamise Amet — Tabacos de Centoamérica (KIOWA)
   (Kohtuasi T-207/08)
   (2008/C 209/101)
   Hagiavaldus esitati hispaania keeles
   Pooled
   
      Hageja: Corporación Habanos, SA (Havanna, Kuuba) (esindajad: advokaadid V. Gil Vega ja A. Ruiz López)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Tabacos de Centoamérica, SL (Pozuelo de Alarcón, Hispaania)
   Hageja nõuded
   
               —
            
            
               Tühistada ühtlustamisameti teise apellatsioonikoja 31. märtsi 2008. aasta otsus ja tuvastada, et esinevad identseid kaupu tähistavate kombineeritud kaubamärgi KIOWA ja varasemate kombineeritud kaubamärkide COHIBA sarnasus ja segiajamise tõenäosus ning kaubamärgi taotleja tahe saada alusetut tulu või kahjustada nimetatud varasemate kaubamärkide COHIBA eristusvõimet või mainet, ning sellest tulenevalt keelduda ühenduse kaubamärgi nr 3.963.931 KIOWA (kombineeritud) registreerimisest; teise võimalusena tühistada ühtlustamisameti eespool viidatud otsus ja saata asi tagasi ühtlustamisameti apellatsioonikojale määruse nr 40/94 artikli 8 lõiget 5 puudutavate väidete ja tõendite analüüsimiseks ja läbivaatamiseks;
            
         
               —
            
            
               mõista kõikide menetlusastmete kulud, sh hageja esindajate tasu, välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Tabacos de Centroamérica, S.L.
   
      Asjaomane ühenduse kaubamärk: Kujutismärk „KIOWA” kaupadele klassis 34 (taotlus nr 3.963.931).
   
      Vastulause aluseks oleva kaubamärgi või tähise omanik: Corporación Habanos, S.A., kes tegutseb kaubanduses nime Habanos, S.A., all.
   
      Vastulause aluseks olev kaubamärk või tähis: Kujutismärk „COHIBA” (ühenduse kaubamärk nr 3.323.292), sõnamärk „COHIBA” (Hispaania kaubamärk nr 1.271.173) ja kujutismärk „COHIBA” (Hispaania kaubamärk nr 2.052.344) kaupadele klassis 34.
   
      Vastulausete osakonna otsus: Lükata vastulause tagasi.
   
      Apellatsioonikoja otsus: Jätta kaebus rahuldamata.
   
      Väited: Eelkõige vastandatud kaubamärkide suur sarnasus, mis toob kaasa segiajamise tõenäosuse.